ครม.ไฟเขียวเพิ่มเงินชดเชยประกันพรบ.
ครม.อนุมัติเพิ่มวงเงินชดเชยค่าเสียหายเบื้องต้นผู้ประสบภัยจากรถ 1.5 หมื่นบาท เป็น 3 หมื่นบาท
29 ต.ค. 2565

ครม.อนุมัติเพิ่มวงเงินชดเชยค่าเสียหายเบื้องต้นผู้ประสบภัยจากรถ 1.5 หมื่นบาท เป็น 3 หมื่นบาท
พล.ต.สรรเสริญ แก้วกำเนิด รองโฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรี (ครม.) เมื่อวันที่ 23 ธ.ค.ที่ผ่านมา ได้มีมติเห็นชอบร่างกฎกระทรวงกำหนดความเสียหาย ที่จะให้ได้รับค่าเสียหายเบื้องต้น จำนวนเงินค่าเสียหายเบื้องต้น การร้องขอรับและการจ่ายค่าเสียหายเบื้องต้น (ฉบับที่ ...) พ.ศ. ….ตามที่กระทรวงการคลังเสนอ และให้มีผลตั้งแต่วันที่ 26 ธ.ค.นี้เป็นต้นไป
ทั้งนี้ สาระสำคัญ คือ การแก้ไขปรับปรุงวงเงินค่ารักษาพยาบาลของผู้ประสบภัยจากรถในส่วนของค่าเสียหายเบื้องต้น กรณีความเสียหายต่อร่างกายตามกฎกระทรวงกำหนดความเสียหายที่จะให้ได้รับค่าเสียหาย เบื้องต้นจากจำนวนเงินไม่เกิน 1.5 หมื่นบาท/ราย เพิ่ิมเป็นไม่เกิน 3 หมื่นบาท/ราย โดยให้ได้รับเงินค่าเสียหายเบื้องต้นรวมกันแล้วต้องไม่เกิน 6.5 หมื่นบาท/ราย 
“การปรับเพิ่มวงเงินคุ้มครองให้ผู้ประสบภัยจากรถตาม พ.ร.บ.ครั้งนี้เป็นการปรับตามภาวะค่าครองชีพที่เพิ่มขึ้น และครอบคลุมค่ารักษาพยาบาลให้ผู้ประสบภัยจากอุบัติเหตุได้มากกว่า โดยมีค่าใช้จ่ายจะเพิ่มขึ้นประมาณ 609 ล้านบาท/ปี แบ่งเป็นภาระค่าใช้จ่ายของเอกชน 595 ล้านบาท และภาระของทุนทดแทนผู้ประสบภัยจากรถ 14 ล้านบาท” พล.ต.สรรเสริญ กล่าว